Rekreačné služby mesta Senica, spol. s r. o. Tehelná 1152/53

905 01 Senica

## P R E V Á D Z K O V Ý P O R I A D O K

## pre Mestské kúpalisko v Senici



**I. Úvod**

Tento Prevádzkový poriadok pre Mestské kúpalisko v Senici *(ďalej len „kúpalisko“)* bol vypracovaný v zmysle Vyhlášky Ministerstva zdravotníctva Slovenskej republiky č. 308/2012 Z. z. o požiadavkách na kvalitu vody, kontrolu kvality vody a o požiadavkách na prevádzku, vybavenie prevádzkových plôch, priestorov a zariadení na prírodnom kúpalisku a na umelom kúpalisku v platnom znení.

**II. Identifikačné údaje prevádzkovateľa kúpaliska**

Zariadenie

**Názov:**  Mestské kúpalisko v Senici (umelé kúpalisko)

**Adresa:** Sadová 640/20, 905 01 Senica

**Kontakt:** Tel. 0917 123 600

Prevádzkovateľ zariadenia

**Názov:**  Rekreačné služby mesta Senica, spol. s r. o.

**Sídlo:**  Tehelná 1152/53, 905 01 Senica

**IČO:**  44 525 371

**Štatutárny zástupca:** Mgr. Ľubomír Štvrtecký – konateľ

**Kontakt:** Tel. 034/651 38 33

**III. Popis zariadenia**

Kúpalisko je situované v okrajovej časti mesta Senica pri futbalovom štadióne. Nachádzajú sa v ňom dva (2) bazény:

* Malý bazén (je určený pre malé deti ) s rozmermi 10,9 m x 11,5 m a hĺbkou vody od 0,3 m do 0,75 m,
* Veľký bazén určený pre plavcov aj neplavcov s rozmermi 24,4 m x 48,3 m a hĺbkou vody od 0,9 m do 4,7 m.

Okrem bazénov sú návštevníkom na kúpalisku k dispozícii aj pieskové volejbalové ihrisko, detské ihrisko, šatne, detské atrakcie a ležadlá. Na kúpalisku je možnosť zapožičania si rôznych športových potrieb. Občerstvenie je zabezpečené dodávateľsky formou bufetov, prípadne ambulantného predaja. O prevádzku kúpaliska sa starajú vždy traja (3) zamestnanci Prevádzkovateľa: pokladníčka, upratovačka a strojník. Vodná záchranná služba v počte dvoch (2) plavčíkov je zabezpečovaná dodávateľsky.

**IV. Druh a spôsob poskytovania služieb**

Kúpalisko slúži v sezóne výlučne len za účelom kúpania sa návštevníkov, vodné aktivity sa nevykonávajú.

**V. Údaje o kapacite kúpaliska, bazénov**

Celková a maximálna kapacita kúpaliska je **1 500** návštevníkov. Okamžitá kapacita vodnej plochy malého bazéna je **25** osôb a okamžitá kapacita vodnej plochy veľkého bazéna je **235** osôb. Celková denná kapacita je sledovaná službukonajúcim plavčíkom a pokladníčkou. V prípade naplnenia maximálnej kapacity kúpaliska je tento údaj oznámený návštevníkom pred vstupom pri pokladni.

**VI. Údaje o trvaní prevádzky**

Predpokladaná doba otvorenia (sezóna) kúpaliska: *od* ***24.06.2025*** *do* ***14.09.2025***

Čas otvorenia (sezóna) kúpaliska: *denne od* ***10.00 hod.*** *do* ***19.00 hod.*** *v závislosti od vonkajšieho počasia a teploty*

**VII. Základné údaje o kvalite vody**

Voda do malého bazéna je zabezpečovaná zo siete mestského verejného vodovodu, voda do veľkého bazéna je zabezpečovaná prioritne z vlastných zdrojov – studní, v prípade potreby je dopĺňaná zo siete mestského verejného vodovodu. Teplota vody v oboch bazénoch je v rozmedzí od 20oC do 25oC (prírodné podmienky). Teplota vzduchu a vody je aktualizovaná a vyznačovaná na informačnej tabuli v priebehu dňa trikrát, vždy pri meraní obsahu chlóru vo vode. Denné množstvo čerstvej vody vo veľkom a malom bazéne závisí od kvality vody, počasia a návštevnosti.

**VIII. Spôsob a frekvencia kontroly kvality vody**

Sledovanie kvality a nezávadnosti bazénovej vody je zabezpečované službukonajúcim strojníkom, ktorý je zároveň aj za túto kvalitu zodpovedný.

Strojník pri kontrole sleduje:

* Obsah aktívneho chlóru vo vode – 3x denne (prípadne podľa nariadenia RÚVZ v Senici)
* pH a priehľadnosť vody – 3x denne (prípadne podľa nariadenia RÚVZ v Senici)

Regionálny úrad verejného zdravotníctva so sídlom v Senici robí mikrobiologickú a chemickú analýzu odobratých vzoriek 1x za mesiac v zmysle platnej vyhlášky číslo 308/2012 Z. z.

Sledované vody:

* studňa č.1
* studňa č.2
* studňa č.3
* pitná voda – pitná fontánka (z mestského verejného vodovodu)
* malý bazén
* veľký bazén

**IX. Spôsob úpravy vody v bazénoch**

Kvalitu bazénovej vody podmieňujú predovšetkým jej hygienická a zdravotná nezávadnosť a vplyv na ňu má aj čírosť vody, čiže jej priehľadnosť.

1. **Zdravotná nezávadnosť:**

* Dezinfekcia bazénovej vody je zabezpečovaná pomocou kvapalného chlórnanu sodného - NaClO. Dávkovanie je priebežné, zabezpečuje sa automatickými dávkovačmi a ručným dávkovaním prostredníctvom obsluhy - strojníka.
* Na udržovanie hodnoty pH stanovenej Zákonom č. 355/2007 Z. z. a Vyhláškou č.308/2012 Z. z. je používaná kyselina chlorovodíková.

Množstvo dávkovanej kvapaliny závisí od kvality vody. Dávkuje sa automatickými dávkovačmi do úpravovne vody.

1. **Čírosť vody:**

* priehľadnosť vody musí byť taká, aby v najhlbšom mieste bazéna bolo jasne vidieť čierny terčík s priemerom 5 cm. Priehľadnosť je zabezpečená síranom hlinitým Al2SO4. Dávkuje sa ručným spôsobom do úpravovne vody.
* Voda do sociálnych zariadení - WC a pitná voda do pitnej fontánky je zabezpečovaná a dodávaná prostredníctvom mestského verejného vodovodu.
* Sprchová voda je zabezpečovaná z vlastných zdrojov - studní. Pri nedostatku vody je možnosť prepojenia na mestský verejný vodovod.
* Chemická miestnosť – používané chemikálie sú uskladnené v samostatnej miestnosti v areáli kúpaliska. Miestnosť je uzatvorená a prístup do nej má iba na to oprávnená osoba t. j. službukonajúci strojník.

Voda v bazénoch sa udržuje po celú sezónu chemicky, mechanicky – filtráciou vody a čistením povrchu vodnej hladiny (zber naleteného lístia a pod.). Okolie bazénov je čistené denne pred otvorením kúpaliska a tiež po jeho zatvorení. Trávnaté plochy sú udržiavané kosením podľa potreby niekoľkokrát počas sezóny.

**X. Zásady prevádzky a údržby zariadení, spôsob údržby a čistenia priestorov, plôch, bazénov s príslušenstvom**

Pre hygienickú nezávadnosť všetkých priestorov súvisiacich s prevádzkou bazénov je potrebné denne vykonávať ich čistenie a dezinfekciu. Používané čistiace prostriedky a potrebné chemikálie: Pulirapid, Fixinela, Domestos, Jar, Savo, Clin, Floor, Chlórnan sodný, Kyselina chlorovodíková, Multiplex tablet, Superflock Plus, Desalgine Jet.

1. Sociálne zariadenia sú čistené a dezinfikované viackrát denne a to pred začiatkom otvorenia kúpaliska, v priebehu dňa a tiež po jeho zatvorení, čo zabezpečuje upratovačka.
2. Veľký bazén a jeho okolie sú 2x denne, pred otvorením a po zatvorení kúpaliska, vystriekané prúdom vody s použitím dezinfekčného prostriedku, čo zabezpečuje službukonajúci plavčík.
3. Malý bazén a jeho okolie sú 2x denne , pred otvorením a po zatvorení kúpaliska, vystriekané prúdom vody s použitím dezinfekčného prostriedku, čo zabezpečuje službukonajúci strojník.
4. Priestory zamestnancov:

* Miestnosť pokladne slúži na predaj vstupeniek a na obsluhu ozvučenia kúpaliska.
* Miestnosť personálu slúži pre službukonajúceho strojníka, upratovačku a na uskladnenie pomôcok na vyhodnocovanie vody.
* Miestnosť prvej pomoci je vybavená skrinkou so zdravotným materiálom, ležadlom, plachtou a dekou a nosidlami.
* Sklad slúži na uloženie náradia na udržiavanie a čistenie areálu kúpaliska a na uloženie potrebných náhradných dielov.

1. Recirkulačná stanica slúži na úpravu a filtrovanie vody. Pozostáva z úpravne vody a pomocného skladu chemikálií. Obsluha, údržba a čistenie tohto zariadenia sa riadi podľa prevádzkového predpisu a vykonáva ju službukonajúci strojník. Súčasťou prevádzkového poriadku je „Prevádzkový predpis na obsluhu monoblokovej úpravovne vody MÚV90/S“.
2. Bežné opravy a údržba sa vykonáva vlastnými zamestnancami a to tak, aby nebola obmedzená prevádzková doba ani samotná prevádzka kúpaliska.

Opravy väčšieho rozsahu alebo zmeny prevádzkových hodín sú návštevníkom vopred oznámené príslušným spôsobom.

**XI. Spôsob nakladania s odpadmi a zneškodňovanie odpadových vôd**

**1. Odpadové vody** a)bazénová a sprchová voda je odvádzaná kanalizačným potrubím do potoka susediaceho s kúpaliskom,

b) odpad zo sociálnych zariadení je zaústený do jestvujúcej žumpy nachádzajúcej sa na susediacom pozemku mimo kúpaliska v areáli futbalového štadióna.

**2. Tuhý odpad (smeti)**

V objekte kúpaliska je dostatok odpadových nádob rozmiestnených okolo malého a veľkého bazéna a na trávnatej ploche, čo zodpovedá kapacite kúpaliska. Odvoz odpadu z areálu kúpaliska je zabezpečovaný prostredníctvom spoločnosti Technické služby Senica, a.s.

**XII. Zásady správania návštevníkov**

Zásady správania sa návštevníkov na kúpalisku sú kompletne obsiahnuté v Návštevnom poriadku, a obsahujú práva a povinnosti všetkých návštevníkov, ktorí v letnom období využívajú na ňom ponúkané služby. Tento poriadok je pre návštevníkov k dispozícii pri vstupe na kúpalisko.

**XIII. Spôsob zabezpečenia dozoru plavčíkom, zabezpečovanie poskytovania prvej pomoci a vybavenie skrinky prvej pomoci.**

Dozor nad bezpečnou prevádzkou vo veľkom a malom bazéne zabezpečujú vždy dvaja (2) kvalifikovaní plavčíci, ktorí sú vybavení záchrannými prostriedkami a potrebným zdravotným materiálom.

Prvú pomoc v prípade potreby zabezpečujú pre všetkých návštevníkov kúpaliska službukonajúci plavčíci.

Vo vážnych prípadoch poranení, úrazov, či iných zdravotných ťažkostí je privolaná rýchla zdravotnícka a záchranná služba na čísle: 155 alebo 112.

Kúpalisko je vybavené skrinkou so zdravotným materiálom v zmysle príslušnej normy za účelom poskytovania potrebného ošetrenia.

V Senici dňa 22.05.2025

----------------------------------------------------

Mgr. Ľubomír Štvrtecký

konateľ

Rekreačné služby mesta Senica, spol. s r. o.